**POSTENS PENSJONISTFORBUND**

**Protokoll fra AU 4/2021 – fra møte 11.mai 2021 på ZOOM**

|  |
| --- |
| Til stede: Kjellaug Kristiansen Jota, Laurentse Foss, Inger-Marie Stokker og Jan Dybvik |
| Forfall: Ingen |

|  |
| --- |
| Saksliste: |
| 1. Protokoll fra siste møte2. Orienteringssaker 3. Landsmøteforberedelser4. Eventuelt |

Ad punkt 1

Ingen merknader til AU-protokoll nr. 3/2021 av 13.4.2021.

Vedtak: Protokollen godkjennes.

Ad punkt 2

Følgende orienteringer ble gitt:

* Inger-Marie Stokker orienterte fra Pensjonistforbundet arbeid om bl.a.
- vurdering om Landsmøtet i Pensjonistforbundet må utsettes ytterligere i tid
- digital opplæring i lokalavdelingene
- trygdeoppgjøret og beregningsmodell
- organisering av fylkessekretær – ordningen
- landsstyremøte 27.5.2021
* Årsmøtene i avdelingene er gjennomført og i de fleste tilfeller som skriftlige årsmøter. Mangler dokumentasjon fra noen få avdelinger.
* Noen spørsmålet knyttet til Postkom/Fagforbundet bl.a. om kontingent drøftet.
* Velferdsmidler fra Posten Norge AS i 2021 på kr. 650 000 er mottatt.
* Henvendelse fra Pensjonistforbundet om å delta i en undersøkelse som Universitetet i Stavanger arbeider med.

Vedtak: Tas til orientering. Henvendelsen om å delta i undersøkelsen sendes avdelingen og landsstyret samt legges ut på forbundets hjemmeside.

Ad punkt 3

En del forhold tilknyttet landsmøteforberedelsene gjennomgått og drøftet. Jan Davidsen vil innlede fra Pensjonistforbundet og prosjektleder Anne Berit Rafoss fra «Et aldersvennlig samfunn» vil innlede i stedet for Trude Drevland. Det er Kari Svendsen som skal stå for kulturinnslaget ved åpningen av Landsmøtet.

Smittesituasjonen på grunn av covid-19 er fortsatt høy enkelte steder i landet – spesielt i Oslo-regionen – med strenge smittevernregler som gir begrensninger i antall personer som kan samles på et sted samt anbefalinger om mindre/få reiser på tvers av kommunegrenser. Endringer i tilgangen til vaksiner gjør at planen for gjenåpning av landet etter all sannsynlighet vil bli forskjøvet ut i tid.

Med bakgrunn i denne situasjonen vurderes det mest riktig å innkalle Landsstyret til ekstraordinært møte med anbefaling om at Landsmøtet 2021 gjennomføres som et digitalt møte på ZOOM i tiden 7. -8. juni 2021. Landsmøtet gjennomføres med samme saksliste som tidligere kunngjort, men Forretningsorden må justeres tilpasset et digitalt møte.

Saksliste for landsstyremøtet 18.5.2021:

 1. Godkjenning av protokoll fra landsstyremøte 1/2021

 2. Forslag om å gjennomføre Landsmøtet 7. – 8.6.2021 digitalt på Zoom

 3. Godkjenning av endret Forretningsorden tilpasset digitalt landsmøte

 4. Eventuelt

Vedtak: Landsstyret innkalles til ekstraordinært møte tirsdag 18.5.2021 kl. 1000 digitalt på ZOOM.

Ad punkt 4

Ingen spesielle saker tatt opp under dette punktet.

Kjellaug Kristiansen Jota

Leder

(sign)

Ad punkt 5